**ТЕХНИЧЕСКА СПЕЦИФИКАЦИЯ**

за

**„УПРАЖНЯВАНЕ НА СТРОИТЕЛЕН НАДЗОР ПРИ ИЗПЪЛНЕНИЕ НА СТРОИТЕЛНО-МОНТАЖНИ РАБОТИ ПО ПРОЕКТ: РЕКОНСТРУКЦИЯ И МОДЕРНИЗАЦИЯ НА СУ „ХРИСТО СМИРНЕНСКИ“ ГР. ГУРКОВО“**

***Община Гурково, 2020г.***

1. **Информация за обекта:**

Предмет на поръчката. „Упражняване на строителен надзор при изпълнение на строително-монтажни работи по проект: Реконструкция и модернизация на СУ „Христо Смирненски“ гр. Гурково”

В рамките на обществената поръчка следва да бъдат извършени услуги, свързани с осъществяване на строителен надзор при изпълнение на строително-монтажни работи по проект: Реконструкция и модернизация на СУ „Христо Смирненски“ гр. Гурково”

В обхвата на поръчката ще бъдат извършени, от избраният за изпълнител, следните дейности:

• Дейност 1. Строителен надзор по време на изпълнението на обекта, до приемането и въвеждането му в експлоатация, съгласно изискванията на ЗУТ и гарантиране прилагането на българските нормативни изисквания;

• Дейност 2. Изпълняване функцията на Координатор по безопасност и здраве, съгласно Наредба № 2 от 22.03.2004 г. за минималните изисквания за здравословни и безопасни условия на труд при изпълнението на строително - монтажни работи;

• Дейност 3. Изготвяне на технически паспорт, съгласно чл. 176а от ЗУТ и Наредба № 5/28.12.2006 г., за обекта или за съответната част от тях, ако се извърши поетапно предаване на части от строителния договор.

По време на изпълнението на строително-монтажните работи надзорът следи и отговаря основно за:

- спазване на проекта, за изпълнението на видовете работи, съобразно изискванията на СМР и спазването на условията и изискванията в договора за реализирането на строителството;

- спазване на правилата по осигуряване безопасност и здраве;

- влагане на материали и други продукти с доказано съответствие и качество;

- недопускане увреждането на трети лица и имоти вследствие на строителството;

- пълнотата и правилното съставяне на протоколите и актовете по време на строителството, както и достоверността на данните в тях.

**2.** **Описание на дейностите, предмет на обществената поръчка**

**2.1. Упражняване на строителен надзор по време на изпълнението на обекта до приемането и въвеждането му в експлоатация, съгласно изискванията на ЗУТ и гарантиране прилагането на българските нормативни изисквания.**

За дейностите по упражняване на строителен надзор, Изпълнителят чрез екип от правоспособни квалифицирани лица е длъжен да:

**2.1.1.** Осъществява контрол върху законосъобразното започване и изпълнение на строителните и монтажни работи;

**2.1.2.** Извършва проверка и контрол на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на Наредба № РД-02-20-1 от 5.02.2015 г. за условията и реда за влагане на строителни продукти в строежите на Република България;

**2.1.3.** Контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа;

**2.1.4.** Проверява, съставя и подписва актовете и протоколите по време на строителството и цялата строителна документация за обекта, съгласно разпоредбите на Закона за устройство на територията и Наредба № 3/2003 г.;

**2.1.5.** Сигнализира своевременно Възложителя при некачествено изпълнение на СМР или при изпълнение на СМР, в несъответствие с проектната документация, количествена сметка и договора, като предприема необходимите действия за изпълнението на възстановителните работи от строителя;

**2.1.6.** Дава, при необходимост, писмени указания за точно и качествено изпълнение на СМР и вземане на технически решения, които не водят до изменение на проекта и са в обхвата на отговорността му;

**2.1.7.** В случай, че възникне необходимост от промени във видовете строителни и монтажни работи на обекта, във връзка с обстоятелства, които не са могли да бъдат предвидени в инвестиционния проект, изготвя писмено констатации, които съгласува с проектанта, осъществяващ авторски надзор и ги представя за одобрение на Възложителя;

**2.1.8.** Уведомява Възложителя и регионалната дирекция за национален строителен контрол, при установяване на нарушаване на техническите правила и нормативи в 3-дневен срок от установяване на нарушението;

**2.1.9.** Уведомява Възложителя при необходимост от спиране на строителството, както и продължаване на строителството след отстраняване на причините довели до спирането му;

**2.1.10.** Осъществява контрол по опазване на околната среда по време на изпълнение на строителните и монтажни дейности, в съответствие със Закона за опазване на околната среда /ЗООС/и Закона за управление на отпадъците и наредбите към тях;

**2.1.11.** Осъществява контрол за недопускане на увреждане на имоти вследствие на строителството;

**2.1.12.** Участва в комисии за провеждане на единични, 72-часови проби и комплексни изпитания съгласно изискванията на Наредба № 3 от 31 юли 2003 г. за съставяне на актове и протоколи по време на строителството;

**2.1.13.** Следи за коректното изготвяне на екзекутивна документация;

**2.1.14.** Вписва всички свои решения и указания в заповедната книга на строежа и контролира правилното й водене;

**2.1.16.** Подготвя и организира подписване на Констативен акт (приложение 15) за установяване годността за приемане на строеж по чл.176 ал.1 от ЗУТ;

**2.1.17.** Следи за своевременното и качественото отстраняване на констатираните забележки при съставяне на акт образец 15, ако има такива, от страна на строителя;

**2.1.18.** Извършва всички други действия и дейности, които нормативните актове определят като задължения на лицата, извършващи строителен надзор или поискани от Възложителя за конкретния обект;

**2.1.19.** поддържа валидна застраховка за покриване на пълната му професионална отговорност, съгласно изискването на чл. 171 от ЗУТ, за времетраенето на договора за строителство.

**2.1.20.** Осигурява присъствие на експертите от своя екип по всички проектни части, по време на изпълнение на СМР;

**2.1.21.** Присъства на всички срещи и заседания между участниците в инвестиционния процес, независимо по чие искане се провеждат;

**2.2. Координатор по безопасност и здраве при изпълнение на строителството**

**2.2.1.** Координира осъществяването на общите принципи за превантивност и безопасност съгласно ЗЗБУТ при:

**а)** вземане на технически и/или организационни решения за едновременно или последователно извършване на етапите и видовете СМР;

**б)** оценяване на необходимата продължителност за извършване на етапите и видовете СМР;

**2.2.2.** Координира осъществяването на изискванията за ЗБУТ съгласно чл. 16, т. 1 и на плана за безопасност и здраве съгласно чл. 7, т. 2, когато такъв се изисква, от строителите и, при необходимост от защита на работещи, от лицата, самостоятелно упражняващи трудова дейност;

**2.2.3.** Актуализира плана за безопасност и здраве по чл. 7, т. 2 и информацията по чл. 7, т. 3 при отчитане на настъпилите изменения с напредването на СМР;

**2.2.4.** Организира съвместната работа между строителите, в т.ч. подизпълнителите и включилите се впоследствие в работата строители, на една и съща строителна площадка, осигурява взаимна информация и координира техните дейности с цел защита на работещите и предотвратяване на трудови злополуки и професионални болести, като при необходимост включва в този процес и лицата, самостоятелно упражняващи трудова дейност;

**2.2.5.** Координира контрола по правилното извършване на СМР;

**2.2.6.** Предприема необходимите мерки за допускане на строителната площадка само на лицата, свързани с осъществяване на строителството.

В срок от 10 (десет) календарни дни след подписване на Протокол Образец 2 и Образец 2а (в случай, че е приложим) от Наредба № 3/2003 г. за съставяне на актове и протоколи по време на строителството, Изпълнителят представя на Възложителя актуализиран график за присъствието на обекта на ключовите специалисти от екипа, посочени в офертата, по време на строителството. Присъствието на членовете на екипа по дни трябва да е изцяло съобразено с видовете работи, които ще се извършват на строежа за целия период на строителството, съгласно графика за изпълнение на СМР по договора за строителство.

През периода на изпълнение на СМР, Консултантът представя на Възложителя ежемесечни отчети за извършения строителен надзор за обекта, съдържащ минимум: списък на основните дейности (видове работи) от строежа, за които е упражнен текущ строителен надзор, съставени документи, както и информация за възникнали проблеми (ако има такива) и съответно приложените и/или необходимите мерки за разрешаването им.

**2.3. Изготвяне на технически паспорт, съгласно чл. 176а от ЗУТ и Наредба № 5/28.12.2006 г., за обекта и изготвяне на окончателния доклад до Възложителя по чл.168, ал.6 от ЗУТ.**

Изпълнителят изготвя технически паспорт съгласно чл. 176а от ЗУТ в обхват и съдържание на Наредба № 5 от 28.12.2006г.

Изпълнителят трябва да изготви технически паспорт на строежа преди въвеждането му в експлоатация по реда на Наредба № 5/28.12.2006 г. за техническите паспорти на строежите в необходимия обхват и съдържание, да го регистрира и предаде на Възложителя

Окончателният доклад трябва да бъде съставен, подпечатан и подписан от управителя на фирмата консултант и от всички квалифицирани специалисти, определени за надзор на строежа по съответните части. Докладът следва да съдържа оценка за изпълнението на условията, посочени в § 3, ал. 1 от ДР на Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, които са приложими към конкретно изпълнените СМР на строежа.

**РЕЗУЛТАТИ, КОИТО ТРЯБВА ДА БЪДАТ ПОСТИГНАТИ ОТ ИЗПЪЛНИТЕЛЯ НА ОБЩЕСТВЕНАТА ПОРЪЧКА:**

* Осъществен строителен надзор по време на строителство съгласно ЗУТ и други подзаконови нормативни документи, във връзка с изпълнението на проекта на общината финансиран „ Програма за развитие на селските райони за периода 2014-2020 г.“;
* Съставени технически паспорт на обектите, за който е упражнил строителен надзор по време на строителството;
* Окончателен доклад до Възложителя, съгласно изискванията на чл. 168, ал. 6 от ЗУТ, след приключване на строителните и монтажни работи за обекта, за който изпълнителят е упражнил строителен надзор по време на строителството;
* Издадено удостоверение за въвеждане в експлоатация на строежа.

**3. Изисквания към Изпълнителя на поръчката**

Изпълнителят (Консултант) да е търговец по смисъла на Търговския закон (ТЗ) или лице, регистрирано в търговски или друг публичен регистър в държава - членка на Европейския съюз, или в друга държава - страна по Споразумението за Европейското икономическо пространство, който упражнява строителен надзор при изпълнението на строежите.

Консултантът не може да упражнява строителен надзор на строежи, за които той или наетите от него по трудово или друго правоотношение физически лица са строители и/или доставчици на машини, съоръжения и технологично оборудване, както и свързаните с тях лица по смисъла на ТЗ.

Консултантът трябва да притежава валиден Лиценз за упражняване на дейността съгласно § 128 ПЗР към ЗИДЗУТ (ДВ. бр. 82 от 2012г.) или валидно Удостоверение за упражняване на дейностите по чл. 166, ал. 1, т. 1 ЗУТ, съгласно Наредба № РД-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, придружено от поименния списък на технически правоспособните физически лица, чрез които се упражнява дейността.

Лицата, които имат право да извършват дейностите по упражняване на строителен надзор по законодателството на друга държава - членка на Европейския съюз, или друга държава - страна по Споразумението за Европейското икономическо пространство, в които няма режим, еквивалентен на режима по чл. 166, ал. 2 ЗУТ, могат да изпълняват тези дейности на територията на Република България **временно и еднократно за определен строеж въз основа на удостоверение, издадено от началника на ДНСК**.

При изпълнение на задълженията си по настоящата обществена поръчка, Изпълнителят следва да спазва изискванията на действащата към настоящият момент нормативна база свързани с предмета на услугата:

- Закон за устройство на територията (ЗУТ);

- Наредба № 1/30 юли 2003 г. за номенклатурата на видовете строежи;

- Наредба № 2/31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

- Наредба № 3/31 юли 2003 г. за съставяне на актове и протоколи по време на строителството;

- Наредба № 5/28 декември 2006 г. за техническите паспорти на строежите;

- Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи;

- Наредба № 7/1999 г. за минимални изисквания за здравословни и безопасни условия на труд на работните места при използване на работното оборудване;

- Наредба № 3/1996 г. за инструктажа на работниците и служителите по БХТПО;

- Наредба № 5 от 28.12.2006 г. за техническите паспорти на строежите;

- Наредба за съществените изисквания към строежите и оценяване съответствието на строителните продукти.

**4**. **СРОКОВЕ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА:**

1. Срокът за изпълнение на обществената поръчка зависи от срока за изпълнение на

строителството на обекта, предложен от избрания изпълнител и е до 360 календарни дни, **но не може да бъде по-дълъг от 15.09.2023г.**

**2.** В срок, посочен от избрания изпълнител, но не по-дълъг от 20 (двадесет) календарни дни от съставяне на констативен акт обр. 15 на Наредба №3 от 2003 година за установяване годността за приемане на обекта, избраният изпълнител следва да състави технически паспорт за обекта.

3. В срок, посочен от избрания изпълнител, но не по-дълъг от 20 (двадесет) дни от подписването на Констативен акт, обр. 15 на Наредба №3 от 2003 година за установяване годността за приемане на обекта, избраният изпълнител следва да състави и представи на Възложителя окончателен доклад по чл.168, ал.6 от ЗУТ.

**5. Изисквания към Техническото предложение**

Техническото предложение е необходимо да бъде съобразено с техническата спецификация и изискванията на Възложителя, да осигурява качественото изпълнение на поръчката. Подробно изискванията към предложението за изпълнение на поръчката се съдържат в Техническата спецификация и настоящите указания.

**Забележка:** Техническото предложение се изготвя и подписва в един оригинален екземпляр, като техническото предложение /с всички компоненти/части/ се представя и на електронен носител /компактдиск/ в pdf формат и/или doc., xls или еквивалентен.

**ВАЖНО:**

Техническото предложение съдържа: Предложение за изпълнение на обществената поръчка /Образец № 8/, което от своя страна съдържа:

* **РАБОТНА ПРОГРАМА**, в която следва да се опише подробно последователността и взаимообвързаността на предвидените дейности в зависимост от представения технологичен подход за постигането на целите на договора, включително чрез определяне на тяхната продължителност, където е приложимо. Участникът следва да обхване всички дейности, необходими за изпълнението предмета на поръчката, отчитайки подготвителните дейности, дейности по издаване на Акт обр. 2/2а за строежа, дейностите по надзор на изпълнението на СМР, тестванията, пробите, приемане на СМР от страна на строителния надзор, съставяне на предвидените актове по време на строителството, Съставяне на акт обр. 15, съставяне на акт обр. 16, въвеждане на обекта в експлоатация, доклади на строителния надзор, както и всички други дейности, необходими за постигане целите на договора, ключовите моменти и очакваните резултати. Програмата следва да отговаря на изискванията на Възложителя, на действащото законодателство, на съществуващите технически изисквания и стандарти, и да е съобразена с предмета на поръчката. *За изпълнението на всяка дейност следва да са дефинирани необходимите експерти.* *За всяка дейност следва да е дефинирано необходимото техническо оборудване и транспорт*. *За всяка дейност по отделно следва да е описана системата за осигуряване на качеството на строителния надзор, която участникът ще прилага при изпълнението на поръчката.* *За всички дейности по отделно следва да са описани мерките, които участникът ще приложи, за осигуряване на здравословни и безопасни условия на труд, съгласно Закона за здравословни и безопасни условия на труд и подзаконовите нормативни актове по неговото прилагане.*

*Под термина „дейност“ се разбира всички дейности на строителния надзор, произтичащи от Закона за устройство на територията и Наредба № 3 от 31 юли 2003 г. за съставяне на актове и протоколи по време на строителството съотносими към строителния обект, описани в техническите спецификации на обществената поръчка.*

* **Организация на ръководния състав** от експерти, с посочване на отговорностите и задълженията на членовете на ръководния състав от експерти, съгласуване на задълженията и отговорностите между екипа от експерти, организационни мерки, които са необходими за качественото и срочно изпълнение на строителния надзор.
* **Предложение за методите за осъществяване на комуникация с Възложителя, които методи осигуряват ефективност и надеждност на комуникацията.** Участникът следва да предложи и методи за осъществяване на комуникация с другите участници в строителния процес – строител, авторски надзор и инвеститорски контрол, които методи осигуряват ефективност и надеждност на комуникацията. Участникът следва да предложи методи за осъществяване на комуникация между членовете на екипа на участника за изпълнение на обществената поръчка, които методи осигуряват ефективност и надеждност на комуникацията;

Под термина „ефективност“ се разбира комуникация, която осигурява законосъобразно разрешаване на възникнали проблеми при изпълнение на строителния надзор и законосъобразното уреждане на възникнали спорове между страните.

Под термина „надеждност“ се разбира комуникация, която осигурява доказуемост на отправените изявления от едната до другата страна в процеса на комуникация.

Под „екип на участника“ се разбира ръководния състав от експерти, ангажирани в изпълнението на обществената поръчка.

* **Оценка на риска.** В тази част участникът следва да изложи основните рискове, касаещи изпълнението на обществената поръчка, да извърши оценка на рисковете по избрана от участника методика, да предвиди мерки за недопускане на изложените рискове и мерки за преодоляване на последиците при настъпване на съответните рискове. Оценката на риска трябва да е разработена за конкретният обект на обществената поръчка.
* **График за изпълнение на дейностите;**

**ВАЖНО!**

**Участник се отстранява от процедурата:**

* **Ако не е разработил техническото предложение съгласно техническите спецификации, изложените изисквания и предварително обявените условия на ВЪЗЛОЖИТЕЛЯ.**
* **Ако е налице несъответствие/несъгласуваност/противоречие между елементи на отделните раздели/части/компоненти на техническото предложение;**
* **Ако е налице несъответствие/несъгласуваност/противоречие между графика и елементите на отделни раздели/части/компоненти на техническото предложение.**

Първо Техническото предложение се проверява дали отговоря на минимално поставените изисквания за съдържание, качество и наличие на задължително изискуеми елементи и дали в своята последователност гарантира навременното и спрямо минималните изисквания на техническата спецификация постигане на резултати.